ร้านที่ข้าพเจ้าจะมาแนะนำวันนี้เป็นร้านลับแลเพราะไม่ได้ติดถนนใหญ่หาค่อนข้างเอาเรื่อง (แต่คงไม่ยากเกินกำลังนักชิม) แต่รสชาตินี่ขอบอกว่าสวดยอดดดดดดด นั่นคือร้าน smith & rabbit ครับ

ก่อนลงเรื่องอาหารมาพูดเรื่องตำแหน่งกันก่อน  ตั้งอยู่ที่ ๓๒๒ เทศบาลรังสรรค์เหนือ ๓๖ ประชานิเวศน์ ๑ (ใกล้ ส.น.ประชาชื่น) เข้าได้ทั้งจากทางประชาชื่น และประชานิเวศน์ (ตลาดบอง มาเช่) อยู่ในซอย ๓๖ หลังสน. ประชาชื่น ขับไปตามทางจะเจอป้ายบอกเลี้ยวเข้าซอยนั้นเลยครับ

คอนเสปร้านนี้เขียนตัวเป้งๆ ตรงป้ายชี้เข้าซอยเลยครับว่า "ครัวในบ้าน ร้านในสวน ชวนมาชิม” อุวะ น่าสนใจเว้ย ร้านในสวน พอมาถึงจะเจอร้านที่ดูภายนอกเล็กๆ ครับแต่พอเข้าไปก็กว้างเอาเรื่อง โดยด้านหน้าจะมีเมนูแนะนำเขียนเด่นบนกระดานดำขนาดใหญ่

เอาล่ะคอนเสปการรีวิวของผมคือ แดกแบบไม่ตั้งตัว สั่งมั่วๆ ไม่สนใจอะไร ฉะนั้นเมนูที่จะสั่งคือเมนูที่ผมอยากกินนะครับ จึงขอแจ้งไว้เพื่อทราบ

ตอนแรกเห็นสวนน้อยๆ ในร้านบรรยากาศน่านั่งอย่างรุนแรง แต่อากาศในตอนนั้นร้อนตับแหก จึงเข้าไปนั่งในห้องแอร์ซะดีกว่า มาทราบอีกทีว่าร้านนี้หากไม่จองหมดสิทธิ์นั่งห้องแอร์นะยะ โอ้ว ฟลุคจริงๆ เมื่อเข้าไปนั่งปุ๊บพนักงานก็ส่งเมนูให้ปั๊บ ตัวเมนูสวยงามดังรูปน่าเปิดเชียว ด้านเมนูเก่าจะเป็นตัวอักษรแต่อาหารมาใหม่จะอยู่ท้ายเมนูมีรูปก็เข้าใจทำดี

อาหารไม่ช้าไม่นานกำลังดีก็เสริฟโดยเมนูออเดิร์ฟคือ เห็ดทอดน้ำปลาครับ
เมนูนี้นำเห็ดที่หมักหรือแช่น้ำปลาเอาไว้ระยะเวลาหนึ่งจากนั้นนำมาฉีกเป็นเส้นๆ จึงนำไปทอด จิ้มกับซอสพริก รสชาติกรอบแต่พอเคี้ยวเสือกนุ่มลิ้น อร่อยมวก ผมลองเอาไปทำที่บ้านแล้วไม่ได้อย่างเค้าแฮะ สงสัยแช่น้ำปลานานไปหน่อยเค็มฉิบหาย ๕๕๕

เมนูต่อมาสั่งเพราะชื่อเลยครับกับ พบรักที่ต่างแดน
พอมาเสริฟโผล่มาเป็นเบคอนพันแหนม รู้ความเป็นมาโดยไม่ต้องถามเจ้าของเลยว่า ชื่อพบรักที่ต่างแดน ฝรั่งคือเบคอนไทยคือแหนมพอเอามาพันกันแล้วทอดจึงมาเป็นพบรักที่ต่างแดนซะ ๕๕๕๕ รสชาติดีใช้ได้จิ้มกับซอสพริกพอกล้อมแกล้มครับ

หากไปร้านไหนเจอเมนูนี้ผมสั่งตลอดเลยกับ หอยลายอบเนย + ขนมปังกระเทียม
หอยลายอบเนยกลิ่นไม่โชยเท่าไหร่เพราะเมนูนี้กลิ่นต้องถึงแต่ชอบตรงให้หอยเยอะดีกินแล้วสะใจมวก ด้านขนมปังกระเทียมทำไดเดีครับ แต่ตรงขนมปังนี่กระเทียมแห้งติดขนมปังไปหน่อยไม่ฉ่ำ กินแล้วเศษขนมปังมันจะฉีก หากใส่กระเทียมเยอะๆ หน้าฉ่ำๆ จะให้ ๑๐ กระโหลกเลยน่าเสียด

ถึงอาหารจานหลักแล้วผมสั่งเป็นข้าวผัดกากหมู + หมูแดดเดียว
เมื่อจานหลักเสริฟลงแอบฟิดหวังนิดๆ เพราะมันคือ ข้าวผัดกากหมูจริงๆ เลยเสริฟพร้อมหมูแดดเดียวอีก ๕ ชิ้น ตกแต่งด้วยผักสวยงาม แต่พอเข้าปากก็ต้องตกใจเพราะมันหอม หอมกลิ่นสมุนไพร ทำได้ไงวะห่าแค่ผักข้าวกะกากหมู พอมาเขี่ยๆก็เจอโหระภาเล็กๆกับผักสมุนไพรเล็กๆ ก็เป็นอีกหนึ่งเมนูที่น่าสนใจครับ

ระหว่างทานอาหารเจอคนรู้จักซึ่งมาทานร้านนี้ประจำ เลยคุยกัยถึงรู้ว่าร้านนี้มีอาหารนอกเมนูด้วยนะ ว๊ะ จะเท่ห์ไปถึงไหนมึงถึงขั้นมีอาหารนอกเมนูด้วยโว้ยจะเป็นอะไรรอเมนูสุดท้ายครับเพราะผมดันสั่งของหวานไปแล้ว

ของหวานตบตูด เต้าฮวยพีชคอกเทล
เต้าฮวยขาวเนียนนุ่มลิ้นโปะด้วยพีชฝานบางๆ เสริฟมาพร้อมกับฟลุตสลัดเล็กๆ จานนี้เหมือนจานล้างปากได้ดี ไม่มีอะไรพิเศษนอกจากลูกพีชที่ฝานมาบางได้ที่

เอาละมาถึงเมนูลึกลับครับนั่นคือ หอยแมลงภู่นิวซีแลนด์อบชีส
เมนูนี้เด็ดมากสมกับไม่มีในเมนู (ยังไงวะ) หอยแมลงภู่ตัวบักควายฉ่ำไปด้วยชีสอบเต็มตัวหอย กลิ่นหอยถีบจมูก พอเอาส้อมจิ้มน้ำหอยกระฉูด รสชาติชีสเข้มข้นสมกับที่รอนานมากกับเมนูนี้ ใครไปกินแนะนำให้สั่งเมนูนี้ก่อนเลยไม่งั้นมีเซ็งเพราะของอร่อยต้องอดทนรอครับ ๕๕๕

อัพเดท (๙ ธ.ค.๕๕) คราวที่แล้วชิมไปอร่อยประทับใจมาก แต่ปัจจุบันหอนแมงภู่จานนี้ถูกขึ้นเป็นเมนูหลักแล้วพอสั่งมากิน ปรากฎว่า ได้เร็วขึ้นมากแต่รสชาตินี่เข้าขั้นเหี้ยเลยครับ เหี้ยจริงๆ มีกลิ่้นคาว ชีวเหม็น ความหวานที่เคยพอไม่มี มาเจอแต่ความเปรี้ยวคล้ายหอยเน่า ทำเอาเสียความรู้สึกไปเลย จริงๆ ที่มาทานวันนี้กะจะรีวิวดีๆ แต่มาเจอจานโปรดรสชาติเยี่ยงนี้เหมือนโดนเมียไปคบชู้ หักหลังกันจะจะจ น่าเสียดาย